Keyeyê Şehîdan ê Kampa Multecîyan a Mexmûrî  bînaya Dezgehê Keyeyanê Şehîdan de eşkerayîyêke daye û paştdayîşê xo yê bi gerîlayanê azadîye eşkera kerd. Endamê Dezgehê Keyeyanê Şehîdan Murad Roboskî eşkerayîye wende.
Eşkerayîye de ame vîrvistene ke kurdî prosesêkê hesasî ra derbaz benê û maruzê hêrişanê dewleta tirke û hemkaranê ci benê. Eşkerayîye de ame parekerdene ke wext wextê serewedaritiş û xoverdayîşî yo û ganî kurdî wayîrê gerîlayan vejîyê.Eşkerayîye de wina ame vatene: ''Ma do heta peynî serê rêçê domananê xo de têkoşînî berz bikerê. Ma do qetî verê îşxalkeran de çok nêşorê erdî ro, gerîlayan reyde mil bi mil têkoşîn pîl bikerê. Kurdîstan de xeta îşxal û xîyanetî çin bikerê.''
Eşkerayîye pê sloganan qedîyaye.
